alexandrainst/scandi-wiki huggingface dataset:
Jūrmala

Jūrmala er ein by i Latvia, ikkje langt frå Riga. Jurmala er ein ferieby med strender langs Rigabukta ved munningen til Lielupe.

Byen fekk først bystatus i 1959 og under Sovjetunionen var byen ein populært feriestad om sommaren for leiarane av kommunistpartiet. Både Brezjnev og Khrusjtsjov var mykje her. Det ligg mange store strandhus og store hotellkompleks att etter denne tida, men mange har forfalle. I tillegg finn ein romantiske trehus i art nouveau-stil.

Imants Ziedonis, ein av dei viktigaste diktarane og folkloristane under og etter sovjetperioden, vart fødd her.

Kjelder

 Denne artikkelen bygger på «Jūrmala» frå , den 21. januar 2008.

Bakgrunnsstoff 

Byar i Latvia
Drei Schwestern

Drei Schwestern («Tre systrer») er eit fjell med tre taggar på grensa mellom Liechtenstein og forbundslandet Vorarlberg i Austerrike. Fjelltoppen er ein ein mange i Rätikonfjella.

Austerrikaren John Sholto Douglass, skotskætta adelsmann, var ein fylgje med ein kar ved namn Weiser frå Frastanz i Vorarlberg då dei som dei fyrste kleiv til topps på Drei Schwestern i 1870.
 

Fjell i Liechtenstein
Fjell i Alpane
Den austerriksk-liechtensteinske grensa
Internasjonale fjell i Europa
Gampriner Seele

Gampriner Seele er den einaste innsjøen i Liechtenstein. Han vart danna då Rhinen flauma over med enorm erosjon i 1927. Innsjøen ligg 435 meter over havet ved landsbyen Bendern–Gamprin.

Gampriner Seele er omringa av tett lauvskog. Det vakre området vart gjort om til eit verna naturområde av regjeringa i 1961. Ein røyrleidning frå ein innlandskanal i nærleiken gjev innsjøen tilførsel av ferskvatn og nok oksygen.

Plante- og dyreliv
Hesterumpe (Hippuris vulgaris)
Andemat (Lemna trisulca)
Mort, sørv, kreps 
Laue, brasme, gjedde
Dvergdykkar, sivhøne, villand, sothøne, svane

Bakgrunnsstoff
Gampriner Seele

Kjelde

Denne artikkelen bygger på «Gampriner Seele» frå ,  den 22. januar 2008.  
 

Innsjøar i Liechtenstein
Grauspitz

Grauspitz (Vorder Grauspitz på enkelte kart) er det høgaste fjellet i Liechtenstein med ei høgd på 2 599 meter over havet. Det ligg i fjellkjeda Rätikon. Den lettaste ruta til topps går opp over Hinter Grauspitz (Schwarzhorn) og langs ei gruppe på 3-4 skarpe, smale ryggar.

Kjelder 
Denne artikkelen bygger på «Grauspitz» frå , den 22. januar 2008.

Bakgrunnsstoff 
 Grauspitz på summitpost.org

Fjell i Alpane
Fjell i Liechtenstein
Fjell i Sveits
Fjell i Graubünden
Internasjonale fjell i Europa
Den liechtensteinsk-sveitsiske grensa
TV 2 Gruppen

TV 2 Gruppen AS er det største kommersielle mediehuset i Noreg. Kring 70 % av den norske folkesetnaden nyttar dagleg tilbod frå TV 2 Gruppen sine føretak og tenester. Konsernet sine tilbod er tilgjengeleg via fjernsyn, radio, internett og mobiltelefon. Alf Hildrum blei i 2007 presentert som Kåre Valebrokk sin etterfølgjar som adm. direktør både for TV 2 Gruppen AS og TV 2 AS

Føretaksoversikt 
(eigarandel i parentes)

 TV 2 AS (100%) 
 TV 2 Interaktiv AS (100%)
 TV 2 Torget AS (100%)
 TV 2 Invest AS (100%)
 Kanal 24 AS (100%)
 MosartMedialab AS (100%)
 OB-Team AS (100%)
 Nydalen Studios AS (100%)
 Storm Weather Center AS (80,4%)
 TV 2 Zebra AS (55%)
 Nordic World AS (50%) 
 Der Du Bor (50%)
 Phonofile AS (43,8%)
 NA24 AS (40%) 
 Rettighetsselskapet Intrige AS (33,3%)
 Norges Televisjon AS/NTV Pluss AS (33,33%)

Norske medieføretak
Gruppen
Skipingar i 1991
Rätikon

Rätikon er ei fjellkjede i Dei sentrale Alpane på grensa mellom Vorarlberg i Austerrike, Liechtenstein og Graubünden i Sveits. Ho dannar den geologiske grensa mellom dei austlege og dei vestlege Alpane og strekkjer seg frå Montafon og heilt til Rhinen. I sør er Prättigau grensa, i nord Walgau. I aust grenser fjellkjeda til Silvretta-gruppa.

Høgaste fjell 
 Schesaplana 2 969 m
 Schiltfluh 2 890 m 
 Panüeler 2 859 m 
 Drusenfluh 2 829 m 
 Madrisahorn 2 830 m 
 Sulzfluh 2 820 m 
 Zimba 2 643 m 
 Vorder Grauspitz 2 599 m
 Falknis 2 566 m 
 Naafkopf 2 571 m 
 Hornspitze 2 537 m

Sjå òg 
 Kalksteinsalpane
 Dei sveitsiske Alpane

Kjelder 
 Denne artikkelen bygger på «Rätikon» frå , den 22. januar 2008.

Bakgrunnsstoff 

Fjellkjeder i Austerrike
Fjellkjeder i Sveits
Fjellkjeder i Alpane
Fjell i Liechtenstein
Fjellkjeder i Graubünden
Adeccoligaen 2008

Adeccoligaen 2008 er 2008-versjonen av den nest øvste fotballserien for menn i Noreg. 16 lag deltek i ligaen som startar 6. april.

Fotball i Noreg i 2008
Samina

Samina eller Saminabach er eit stryk som renn frå Saminadalen i Liechtenstein og inn i Austerrike. Med ei lengd på 17 km (12 km i Liechtenstein og 5 km i Austerrike) er ho den nest lengste elva i fyrstedømet. I kommunen Frastranz munnar ho ut i elva Ill. 

Vatnet i elva vert nytta av eit vasskraftverk og som drikkevatn for kommunar i Liechtenstein. Elvar vert òg nytta for rafting.

Kjelder 

 Denne artikkelen bygger på «Samina» frå , den 22. januar 2008. 
 

Elvar i Liechtenstein
Elvar i Austerrike
1. divisjon fotball for damer 2008

1. divisjon fotball for kvinner 2008 vart vunnen av Sandviken. Kampen om andreplassen, som sikra direkte opprykk, vart avgjord i siste serierunde, då Medkila noko overraskande tapte si bortekamp mot Voss, som spelte for å unngå nedrykk. Begge laga som låg bak, Fortuna Ålesund og Manglerud/Star vann sine kamper, og klatra forbi dei på tabellen.

Linderud-Grei og Gjøvik kom sist, og måtte ut i kvalifisering mot høvesvis Vålerenga og Eik-Tønsberg. Begge laga vann, og fekk spela i 1. divisjon neste sesong.

Tabell

Bakgrunnsstoff 
 Norges Fotballforbund - 1. divisjon kvinner 2008

Fotball i Noreg i 2008
1. divisjon fotball for kvinner
Kommunar i Liechtenstein

Fyrstedømet Liechtenstein er delt inn i elleve kommunar (Gemeinden - i eintal Gemeinde) som stort sett består av ein enkelt landsby. Fem av Gemeinden er ein del av valkrinsen Unterland («Det nedre landet»), og resten er i Oberland («Det øvre landet»).

 Balzers - heilt sør i landet, inkluderer òg landsbyen Mäls
 Eschen - i nord, inkluderer landsbyen Nendeln
 Gamprin - ved Rhinen, like vest for Eschen, inkluderer landsbyen Bendern
 Mauren - i nord, nær Eschen, inkluderer Schaanwald
 Planken - den minste kommunen, i nordlege sentrale delar av Liechtenstein
 Ruggell - ved Rhinen, den nordlegaste kommunen i Liechtenstein
 Schaan - den mest folkerike kommunen, like nord for 
 Schellenberg - i nord
 Triesen - ved Rhinen, like sør for Vaduz
 Triesenberg - mellom Vaduz og Triesen, inkluderer landsbyen Steg, Samina og Malbun
 Vaduz - hovudstaden i fyrstedømet, ligg i midten av landet ved Rhinen

Tabell

Ekslavar og enklavar 

Kommunane i Liechtenstein, Gemeinden, har ei komplisert form trass i at dei er små. Sju av kommunane har ein eller fleire ekslavar i tillegg til hovudområdet sitt: 

 Balzers: 2 ekslavar
 Eschen: 2 ekslavar
 Gamprin: 1 ekslave
 Planken: 3 ekslavar, 1 enklave
 Schaan: 4 ekslavar, 2 enklavar
 Triesenberg: 1 ekslave (rundt landsbyen Malbun)
 Vaduz: 5 ekslavar

Kjelder 

 Denne artikkelen bygger på «Municipalities of Liechtenstein» frå , den 22. januar 2008.
Amazon Grimstad FK

Amazon Grimstad er eit norsk fotballag for kvinner som spelar i 1. divisjon fotball (2020).

Frå 2006-sesongen spela laget i Toppserien. Laget kjem frå Grimstad i Aust-Agder og spelar heimekampane sine på Levermyr. Den tidlegare storscoraren Margunn Haugenes er trenar for laget.

Bakgrunnsstoff 
 Offisiell nettstad

Fotballag i Agder
Fotballag skipa i 1999
Idrett i Grimstad
Arna-Bjørnar Fotball

Arna-Bjørnar Fotball er ein norsk fotballklubb frå Arna i Bergen, og er resultat av ei samanslåing av dei tidlegare klubbane Arna Turn og Idrettslag og Bjørnar IL. Sidan 2006-sesongen har Arna-Bjørnar sitt seniorlag for damer igjen spelt i Toppserien etter eit kortare opphald i 1. divisjon. Laget spelte i toppserien første gong i 1996. Klubben har også eit seniorlag for menn i 3. divisjon, samt fleire aldersbestemte lag.

Spelarstall

Endra 19. august 2020

, målvakt
, målvakt

Kjelder

Bakgrunnsstoff 
 Offisiell nettstad

Fotballag i Bergen
Skipingar i 1946
Arna
Vaduz

Vaduz er hovudstad i fyrstedømet Liechtenstein og sete for nasjonalparlamentet. Byen, som ligg ved Rhinen, har 5 248 (2006) som hovudsakleg er romersk-katolske. Domkyrkja er sete for ein romersk-katolsk erkebiskop.

Sjølv Vaduz er den mest kjende staden i Liechtenstein er han ikkje den største landsbyen i fyrstedømet. Nabokommunen Schaan har litt fleire innbyggjarar.

Historie 
Vaduz skal visstnok ha vorte nemnd i historiske kjelder på 1100-talet som Farduzes. Han vert derimot rekna for å ha vorte grunnlagd på 1200-talet av grevane av Werdenberg. I 1322 vert det nemnd at det vart bygd ei borg, som vart plyndra av sveitsarane i 1499.

Landemerke 
Det mest kjende landemerke i Vaduz er Schloss Vaduz, residensen til fyrsten av Liechtenstein og fyrstefamilien. Slottet er synleg frå nesten alle stader i Vaduz og ligg på toppen av ein bratt ås i midten av byen.

Museum 
Det nasjonale kunstgalleriet og nasjonalmuseumet ligg i Vaduz. Kunstgalleriet (Kunstmuseum Liechtenstein) inneheld moderne kunst og samtidskunst. Bygget er eit arkitektonisk landemerke bygd av dei sveitsiske arkitektane Morger, Degelo og Kerez. Det stod ferdig i 2000 og dannar ein «svart boks» med farga betong og svart basaltstein. Museumssamlinga er òg den nasjonale kunstsamlinga til Liechtenstein.

Liechtenstein nasjonalmuseum viser ei permanent utstilling av kultur- og naturhistoria til Liechtenstein i tillegg til nokre spesielle utstillingar. Ein finn òg eit frimerkemuseum og eit skimuseum i byen.

Turisme 
Vaduz har ein livleg turistindustri trass i at han er ein av særs få hovudstader i verda utan flyplass eller jernbanestasjon. Den næraste jernbanestasjonen ligg i Sargans i Sveits, om lag 7 km frå Vaduz. Vaduz har derimot eit effektivt bussnettverk som ofte har avgangar til Sargans og Buchs (i Sveits). Mobile turistkontor finn ein i sentrale område gjennom turistsesongen. Byen har ein livleg marknad som sel handlaga suvenirar.

Sport 
FC Vaduz er det lokale fotballaget i Liechtenstein, og både dette og andre lag i landet spelar i den sveitsiske ligaen.

Bilete

Bakgrunnsstoff 

 Offisiell nettside

Kjelder 

 Denne artikkelen bygger på «Vaduz» frå , den 22. januar 2008. 
 

Hovudstader i Europa
Kommunar i Liechtenstein
Schaan

Schaan er ein kommune i fyrstedømet Liechtenstein. Han ligg midt i landet og grensar til hovudstaden Vaduz. I 2006 hadde han 5 806 innbyggjarar, og er med det den største kommunen i landet. Han vart først nemnd rundt år 850 og er i dag det største økonomiske senteret i fyrstedømet. 

Han grensar til kommunen Buchs i Sveits.

Kjelder 

 Denne artikkelen bygger på «Schaan» frå , den 22. januar 2008. 
 

Kommunar i Liechtenstein
Manfred-symfoni

Manfred-symfonien baserer seg på eit dikt av lord Byron frå 1817. Det tok Tsjaikovskij meir enn eit år å skrive denne symfonien i fire satsar eller bilete som han velde å kalle det: 
 Manfred vandrar i Alpane
 Feene kjem til syne for Manfred i fossens regnboge
 Pastorale
 Bacchanalen i Arimanes palass - ondskapen sjølv
Symfonien vart framført fyrste gong 23. mars 1886 og er kanskje eit av Tsjaikovskijs mest personlege verk. Framragende innspeling er med Oslo Filharmoniske Orkester under Mariss Jansons.

Pjotr Tsjajkovskij
Symfoniar
Lord Byron
Balzers

Balzers er ein landsby og kommune sør i Liechtenstein med 4 420 innbyggjarar (2005). 

Hovuddelen av landsbyen ligg langs austbreidda av Rhinen.

Historie og kultur 

Historisk består dagens kommune av to forskjellige landsbyar, den faktiske Balzers i aust og Mäls i vest. Denne delinga av kommunen er framleis til dels synleg i den lokale landsbykulturen i form av uskuldig lokal konkurranse.

Bakgrunnsstoff 
 Offisiell nettside

Kjelder

 Denne artikkelen bygger på «Balzers» frå , den 22. januar 2008. 
 

Kommunar i Liechtenstein
Eschen

Eschen er ein kommune nord i Liechtenstein. Han har 4 012 innbyggjarar (2005) og dekkjer eit areal på 10,3 km². Han er den fjerde største kommunen i Liechtenstein.

Bakgrunnsstoff 
 Offisiell side

Kjelder

 Denne artikkelen bygger på «Eschen» frå , den 22. januar 2008. 
 

Kommunar i Liechtenstein
Gamprin

Gamprin er ein kommune i Liechtenstein. Han har 1 436 innbyggjarar (2005) og dekkjer eit areal på 6,1 km². Kommunen inneheld Bendern som er ein av dei mest historiske stadane i landet. Bøndene i området svor truskap til fyrsten her i 1699. I Benderen ligg Jomfru Maria-kyrkja, bygd i 1481, men det har vore mindre kyrkjer her tilbake til 1045.

Bakgrunnsstoff 
 Offisiell side

Kjelder

 Denne artikkelen bygger på «Gamprin» frå , den 22. januar 2008. 
 

Kommunar i Liechtenstein
Madison County

Madison County er eit fylke som ligg nordaust i den amerikanske delstaten Arkansas.

Kjelder 

Arkansas
Mauren

Mauren er ein kommune i Liechtenstein. Han har 3 649 innbyggjarar (2005) og dekkjer eit areal på 7,5 km². Han vart først nemnd i skriftlege kjelder som Muron i 1178. Her ligg eit minnesmerke til den lichtensteinske læraren og historkaren Peter Kaiser (1793 – 1864).

Bakgrunnsstoff 
 Offisiell side

Kjelder

 Denne artikkelen bygger på «Mauren» frå , den 22. januar 2008. 
 

Kommunar i Liechtenstein
McIntosh County i Nord-Dakota

McIntosh County er eit fylke i den amerikanske delstaten Nord-Dakota. Det ligg sør i staten og grensar mot Logan County i nord, LaMoure County i nordaust, Dickey County i aust Emmons County i vest. Det har òg grense mot delstaten Sør-Dakota i sør.

Totalarealet til McIntosh Countys er 2 577 km², av dette 51 km² vatn. I 2000 hadde fylket 3 390 innbyggjarar. Administrasjonssenteret ligg i byen Ashley.

Kjelder 

County i Nord-Dakota
Planken

Planken er ein kommune i Liechtenstein. Med 366 innbyggjarar (2005) er han den minste kommunen i landet og dekkjer eit areal på 5,3 km². Namnet skal visstnok kome frå det latinske ordet for «stigande enger». Den største attraksjonen i landsbyen er eit kapell frå 1700-talet som vart ombygd i 1955 under oppsyn av arkitekt Felix Schmid frå Rapperswil. I tillegg er det fødestaden til diktaren Martin Smyrk frå 1800-talet.

Bakgrunnsstoff 
 Offisiell side

Kjelder

 Denne artikkelen bygger på «Planken» frå , den 22. januar 2008. 
 

Kommunar i Liechtenstein
Ruggell

Ruggell er den nordlegaste og mest lågtliggande kommunen i Liechtenstein. Han har 1 925 innbyggjarar (2005) og dekkjer eit areal på 7,4 km². Namnet skal visstnok kom frå det latinske uttrykket for å «rydde land». Han er mest kjend for dei verna områda og for den historiske soknekyrkja St. Fridolin. 

Medan Liechtenstein stort sett er dekt av fjellandskap er Ruggel relativt flatt og ligg langs Rhinen, der grensa mellom Sveits og Austerrike møter kvarandre.

Bakgrunnsstoff 
 Offisiell side

Kjelder

 Denne artikkelen bygger på «Ruggell» frå , den 22. januar 2008. 
 

Kommunar i Liechtenstein
Fredrikstad Stadion

Fredrikstad stadion er Fredrikstad Fotballklubb si heimebane. Anlegget vart innvia 14. april 2007 med kamp mot Lyn. Stadionet ligg på eit område kalla «Værste» på Kråkerøy i Fredrikstad. Anlegget er teikna av Geir Hermansen i Griff kommunikasjon.

Det spesielle med det nye stadionet er at tribunene er bygd inn i gamle industrihallar. Ein nyttar to av verkstadhallane på Fredrikstad Mekaniske Verksted til langsidetribunar, og to nye kortsidetribunar. Det nye stadionet vil «veve» saman industri- og fotballkultur, som båe er sterke symbol for Fredrikstad by.

Byggestart var 15. september 2005 og anleggsprosessen vart avslutta 1. februar 2007. Totalkostnaden for stadionet var omkring 223 millionar kroner, og kapasiteten er på 12 500 , med moglegheit for utviding til 15 000. Underlaget på det nye stadionet er naturgras.

Sjå òg 
 Gamle Fredrikstad stadion

Bakgrunnsstoff 
 f-b.no 
 Fredrikstad på fotballbaner.no 

Idrett i Fredrikstad
Fotballstadion i Viken
Byggverk i Fredrikstad
Schellenberg

Schellenberg er ein kommune i det lågareliggande området av Liechtenstein, ved breidda av Rhinen. Han har 952 innbyggjarar (2005) og dekkjer eit areal på 3,5 km².

Området vart ført busett av keltarar, så av raetiarar. Romarriket erobra området i 15 fvt. og det vart ein del av provinsen Raetia. Provinsen vart seinare eit grevskap under Karl den store. Grevskapet vart fleire gonger delt mellom arvingane. 

Herskapet Schellenberg vart kjøpt av grevane av Vaduz i 1437 og dei to statane har vore samla sidan den gong. Etter den schwabiske krigen i 1499 kom begge under Austerrike sin kontroll. Forskjellige herskapsfamiliar kjøpte og selde dei før dei vart kjøpt av Lichtenstein-familien tidleg på 1700-talet. Dei hadde fått fyrstestatus i 1706, men trong eit område nær keisardømet for å kunne stemme i riksdagen til fyrstane i riket. Keisaren slo formelt saman Vaduz og Schellenberg i 1719 som Fyrstedømet Liechtenstein.

I kommunen er det eit monument ved grenselandsbyen Hinterschellenberg til minne om dei russiske soldatane som fekk asyl her.. Mot slutten av den andre verdskrigen gav Liechtenstein asyl til om lag fem hundre soldatar frå Russland, som hadde støtta tyske Wehrmacht. Dette var ikkje ei enkel sak for det fattige landet som hadde vanskar med å fø og ta vare på sine eigne innbyggjarar. Til slutt valde Argentina å ta i mot asylsøkjarane. Britane sende heim russarane dei hadde fanga som hadde kjempa på tysk side tilbake til Sovjetunionen.

Bakgrunnsstoff 
 Offisiell side

Kjelder 
 Denne artikkelen bygger på «Schellenberg» frå , den 22. januar 2008. 
 

Kommunar i Liechtenstein
Triesen

Triesen er den tredje største kommunen i Liechtenstein. Han har 4 643 innbyggjarar (2005) og dekkjer eit areal på 26,4 km². Han har fleire historiske kyrkjer frå 1400-talet. Her ligg òg eit veveri frå 1863 som vert rekna som eit historisk monument.

Bakgrunnsstoff 
 Offisiell side
 Turistinformasjon

Kjelder 

 Denne artikkelen bygger på «Triesen» frå , den 22. januar 2008. 
 

Kommunar i Liechtenstein
Triesenberg

Triesenberg er ein kommune i Liechtenstein. Han har 2 564 innbyggjarar (2005) og dekkjer eit areal på 30 km² i ei høgd på 884 til 1000 meter over havet. 

Landsbyen er kjend for den sæprega dialekten til innbyggjarane, som er påverka av innflyttarar frå Walser i mellomalderen. Det vert aktivt gått inn for å bevare og bruke dialekten i bygda.

Bakgrunnsstoff 
 Offisiell side

Kjelder

 Denne artikkelen bygger på «Triesenberg» frå , den 22. januar 2008. 
 

Kommunar i Liechtenstein
Liechtensteinsk geografi

Liechtenstein er eit lite fyrstedøme Alpane, skvisa inn mellom Sveits og Austerrike. Dei fleste innbyggjarane bur i dalen til Rhinen som renn gjennom landet. Heile den vestlege grensa av landet er forma av elva. Målt frå nord til sør er landet 24 km langt. Dei austlegaste områda er dei høgaste med Grauspitz som det høgaste fjellet med ei høgd på 2 599 meter over havet. Dei nordlegaste kommunane er derimot relativt flate. 

Nye landmålingar frå 2006 viser at landet har eit areal på 160,475 km² og 77,9 km lange landegrenser. Dette er 1,9 km lenger enn ein tidlegare har trudd. Liechtenstein er eit av berre to land i vera som er «dobbelt omgjeve av land», altså det grensar berre til land som heller ikkje grensar til havet. Det andre landet er Usbekistan. 

Liechtenstein er det sjette minste sjølvstendige landet i verda ut frå areal. 

Geografiske koordinatar:

Klima 
Klimaet i Liechtenstein er sterkt prega av Alpane som krinsar landet i alle retningar. Her finst mange djupe og små dalar, og klimaet i dalane er ofte ganske forskjellig frå klimaet i høgda. Dalane og fjellsidene som vender mot nord er ofte kalde med mykje skya ver om vinteren. Av og til kan derimot kraftig fønvind presse temperaturane opp i 10 °C og høgare, medan sørvendte sider ofte har meir sol om vinteren. Nettene held seg kalde til ut i mai, men frå då av kan ettermiddagane ofte by på behagelege temperaturar med unntak av enkelte regnbyer no og då. Varmen frå sommarsola fører ofte til torevêr om sommaren. September og tidleg oktober er den tørraste og mest tempererte tida på året.

Statistikk

Geografiske ytterpunkt 
 Nord - Rhinen 
 Sør - toppen av Mazerakopf (2 452 m) 
 Aust - grensepost 28, over Nenzinger Himmel 
 Vest - Rhinen
Klemet Gundersen

Klemet Gundersen () var ein samisk lærar, kyrkjesongar og kyrkjetolk i Kautokeino.

Bakgrunn
Namnet til Klemet Gundersen blei òg skrive Clemet, Clement, Klemmet og Klement.
Ulike kjelder har oppført ulike fødselsår: Ved konfirmasjonen hans i 1820 er han oppført med alder 16 år. I folketeljinga 1865 er han oppført med alder 63 år, i 1875 med fødselsår 1797. Då han døydde 25. mars 1888 var fødselsåret oppført til 1800.

Klemet budde i Avžži. I 1828 vart han tilsett som lærar i Kautokeino. Den første tida reiste han omkring frå siida til siida som omgangsskolelærar, frå 1831 vart det fast skole i kyrkjestaden Kautokeino. Klemet fekk då eit husrom der òg, slik at han kunne bu der den tida av året dei heldt skole. Elles budde han fast på garden Jaremguolpan i Avzzi, der han hadde eit bruk med 9 storfe, 20 sauer og 40 rein – i tillegg til at han dyrka potet.

Som kyrkjetolk omsette han prestens ord frå norsk til samisk. Han kunne òg hjelpe presten til sjølv å gjere seg forstått på samisk. Han orienterte òg presten om kva som rørte seg blant folk i soknet på det religiøse feltet.

Då den læstadianske vekkinga breidde seg i indre Finnmark midt på 1800-talet, vart òg Klemet gripen av denne rørsla, men då biskop Juell kom til Kautokeino i samband med uroa vekkinga hadde ført med seg, gav han offentleg uttrykk for at han hadde vore på ville vegar, og at han gjekk attende til biskopens tru. – Slik offentleg syndevedkjenning var forøvrig eit karakteristisk trekk for læstadiansk kristendom.

Då uroa i Kautokeino toppa seg med Kautokeino-opprøret i november 1852, vart det sendt bod til Klemet Gundersen i Avžži. Væpna med ei uladd hagle for han med eit følgje på i alt seksten menn og tre kvinner til Kautokeino, som han nådde på ettermiddagen. Her greidde følgjet hans etter hard kamp å ta opprørarane til fange og stengje dei inne i stabburet på prestegarden. 

Klemet Gundersen heldt fram som lærar og kyrkjesongar til 1869.

Kjelder 
 Folketeljinga 1865
 Kautokeino, Klokkarbok nr. 2 (1877-1896)
 Nellejet Zorgdrager. De rettferdiges strid : Kautokeino 1852 : samisk motstand mot norsk kolonialisme ; omsett frå nederlandsk av Trond Kirkeby-Garstad. - Nesbru : Vett & viten ; Oslo : i samarbeid med Norsk folkemuseum, 1997. - 558 s. .(Samiske samlinger ; B.18, red.: Ove Pettersen) ISBN 82-412-0300-4
 Adolf Steen: Samenes kristning og finnemisjonen til 1888 Egedeinstituttet, Oslo, 1954

Bakgrunnsstoff 
 Portrettfoto

Folk frå Kautokeino
Kautokeinoopprøret
Norske samar
Norske lærarar
Abdullah I av Jordan

Abdullah Ibn Hussein () var konge av Jordan frå staten vart grunnlagd i 1946.

Abdullah vart emir i den britiske kolonien Transjordania i 1921, etter å ha samarbeidd med Lawrence av Arabia i det arabiske opprøret mot Det osmanske riket under 1. verdskrigen. Då Jordan vart sjølvstendig i 1946 vart han konge og døypte seinare om landet til Det hasjemittiske kongeriket Jordan. 29. juli 1951 reiste han til Palestina saman med sonesonen Hussein for å be i den heilage Al aqsa-moskeen. Då vart han skoten av palestinaren Mustapha Shukri Usho og døydde.

Kjelder 

 Wikipedia på svensk
 «Abdullah Ibn Hussein» i caplex.no

Jordanske regentar
Jordanske kongelege